

**Еуразиялық экономикалық одақ шеңберінде тауарларды сәйкестендіру құралдарын криптографиялық қорғаудың бірыңғай тәсілдерін қолдану жөніндегі іс-шаралар жоспарын ("жол картасын") бекіту туралы**

Еуразиялық экономикалық комиссия Кеңесінің 2022 жылғы 17 қазандағы № 32 өкімі

      2018 жылғы 2 ақпандағы Еуразиялық экономикалық одақта тауарларды сәйкестендіру құралдарымен таңбалау туралы келісімді іске асыру мақсатында, сондай-ақ Еуразиялық экономикалық комиссия Кеңесінің "Еуразиялық экономикалық одақта тауарларды сәйкестендіру құралдарымен таңбалау кезінде криптографиялық қорғаудың бірыңғай тетіктері туралы" 2021 жылғы 23 сәуірдегі № 41 шешімін орындау шеңберінде Еуразиялық экономикалық комиссия Кеңесі шешті:

      1. Қоса беріліп отырған Еуразиялық экономикалық одақ шеңберінде тауарларды сәйкестендіру құралдарын криптографиялық қорғаудың бірыңғай тәсілдерін қолдану жөніндегі іс-шаралар жоспары ("жол картасы") бекітілсін.

      2. Еуразиялық экономикалық одаққа мүше мемлекеттердің үкіметтерінен Еуразиялық экономикалық комиссия Алқасымен бірлесіп, осы өкіммен бекітілген жоспарда көзделген іс-шаралардың іске асырылуын қамтамасыз ету сұралсын.

      3. Осы өкім Еуразиялық экономикалық одақтың ресми сайтында жарияланған күнінен бастап күнтізбелік 30 күн өткен соң күшіне енеді.

**Еуразиялық экономикалық комиссия Кеңесінің мүшелері:**

*Армения*   *Беларусь*   *Қазақстан*   *Қырғыз*   *Ресей*

*Республикасынан Республикасынан Республикасынан Республикасынан*  *Федерациясынан*

*М.Григорян*  *И.Петришенко*  *Б.Жұманғарин* *А.Касымалиев* *А.Оверчук*

|  |  |
| --- | --- |
|  | Еуразиялық экономикалық комиссия Кеңесінің 2022 жылғы 17 қазандағы  № 32 шешімімен |
|  | БЕКІТІЛГЕН |

**Еуразиялық экономикалық одақ шеңберінде тауарларды сәйкестендіру құралдарын криптографиялық қорғаудың бірыңғай тәсілдерін қолдану жөніндегі іс-шаралар жоспары ("жол картасы")**

|  |  |  |
| --- | --- | --- |
| Іс-шараның атауы | Орындау мерзімі | Орындаушы |
| 1. Мынадай мәліметтерді қамтитын тауарларды сәйкестендіру құралдарын криптографиялық қорғаудың бірыңғай тетіктерін іске асыру мақсатында таңбалау кодтарын тексерудің ашық кілттерімен (бұдан әрі – ашық кілттер) алмасу қағидаларын әзірлеу:  ашық кілттермен алмасу инфрақұрылымына қатысушылардың құрамы, міндеттері, өкілеттіктері және жауапкершілігі;  ашық кілттерді тарату, оларды кері қайтарып алу тәртібі,  олардың қолданылу мерзімдерін тоқтата тұру және ұзарту | 2023 жылғы  1 наурызда | Ресей Федерациясы, Еуразиялық экономикалық одаққа мүше басқа мемлекеттер (бұдан әрі – мүше мемлекеттер),  Еуразиялық экономикалық комиссия (бұдан әрі – Комиссия) |
| 2. Ашық кілттермен алмасу қағидалары туралы Комиссия актісін қабылдау | 2023 жылғы  1 сәуірде | Комиссия,  мүше мемлекеттер |
| 3. Мүше мемлекеттердің ашық кілттермен алмасу инфрақұрылымын құруы | осы жоспардың  "4" тармағының  "а" тармақшасы орындалған күннен бастап 12 ай ішінде | мүше мемлекеттер  Комиссия |
| 4. Тауарларды сәйкестендіру құралдарын криптографиялық қорғаудың бірыңғай тетіктерін іске асыру үшін қажетті ұйымдастыру-техникалық іс-шараларды орындау: |  |  |
| а) МЕМСТ 34.10-2018 мемлекетаралық стандартының базасында тауарларды сәйкестендіру құралдарын криптографиялық қорғаудың бірыңғай тетіктерін іске асыру мақсатында ақпаратты криптографиялық қорғау саласында техникалық шешімді (бұдан әрі – техникалық шешім) әзірлеу және Комиссияның мүше мемлекеттердің ұлттық операторларына қажетті техникалық талаптар мен үйлесімділікті қамтамасыз ету үшін жеткілікті құжаттаманы қоса алғанда, техникалық шешімді беруі:  сәйкестендіру құралдарын криптографиялық қорғаудың бірыңғай тетіктерін және мүше мемлекеттердің ақпаратты криптографиялық қорғау құралдарының үйлесімділігін қамтамасыз ету үшін қажетті параметрлерді іске асыруға арналған криптографиялық алгоритмдердің техникалық сипаттамасы;  таңбалау кодтарын тексеру кодының форматының сипаттамасы;  ашық кілттер мен талаптар форматының сипаттамасы  оларды қамтитын құжаттарға  ашық кілттермен алмасу инфрақұрылымына қатысушылар | қаржыландыру берілген күннен бастап 9 ай ішінде  (2024 жылдың қыркүйегінен кешіктірмей) | Комиссия,  мүше мемлекеттер |
| б) техникалық шешімді тәжірибелік пайдалануды жүргізу  және Комиссияны оның нәтижелері туралы хабардар ету | техникалық шешімді алған күннен бастап 3 ай ішінде | мүше мемлекеттер |
| в) комиссияның техникалық шешімге спецификацияны және техникалық талаптарды бекітуі | осы тармақтың "б" тармақшасы орындалған күннен бастап 2 ай ішінде | Комиссия  мүше мемлекеттер |
| г) техникалық шешімді оператораралық тестілеуді жүргізу және оны пысықтау (қажет болған жағдайда) | осы тармақтың "в" тармақшасы орындалған күннен бастап 3 ай ішінде | мүше мемлекеттер |
| 5. Мүше мемлекеттерде тауарларды бірдейлендіру құралдарын қорғаудың жеке криптографиялық құралдарын әзірлеу жөніндегі ұйымдастыру-техникалық іс-шараларды орындау, оның ішінде сертификаттауды (қажет болған жағдайда) жүргізу (мемлекеттік сараптама): |  |  |
| а) мүше мемлекеттерде техникалық шешіммен үйлесімді техникалық шешімдерді (бұдан әрі – мүше мемлекеттер әзірлеген техникалық шешімдер) әзірлеу | осы жоспардың  4-тармағының "а" тармақшасы орындалған күннен бастап 9 айдан кешіктірмей | мүше мемлекеттер |
| б) мүше мемлекеттер әзірлеген техникалық шешімдерді тәжірибелік пайдалануды жүргізу және Комиссияны оның нәтижелері туралы хабардар ету | осы тармақтың "а" тармақшасы орындалған күннен бастап 3 ай ішінде | мүше мемлекеттер |
| в) мүше мемлекеттер әзірлеген техникалық шешімдерге оператораралық тестілеу жүргізу және оларды пысықтау (қажет болған жағдайда) | осы тармақтың "б" тармақшасы орындалған күннен бастап 3 ай ішінде | мүше мемлекеттер |
| г) мүше мемлекеттер әзірлеген техникалық шешімдерді қолданысқа енгізу | осы тармақтың "в" тармақшасы орындалған күннен бастап 6 ай ішінде | мүше мемлекеттер |
| 6. Еуразиялық экономикалық комиссия Кеңесінің 2021 жылғы 23 сәуірдегі № 41 шешіміне сәйкес Еуразиялық экономикалық одақта тауарларды сәйкестендіру құралдарын криптографиялық қорғаудың бірыңғай тәсілдерін қолдануды қамтамасыз ету | 2026 жылғы 1 тамызда | мүше мемлекеттер |

|  |  |
| --- | --- |
|  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК